115. ΠΡΟΕΔΡΙΚΟ ΔΙΑΤΑΓΜΑ υπ΄αριθ. 176 της 27 Ιουλ./3 Αυγ. 2004(ΦΕΚ Α΄146). Διορισμός πολιτών της Ευρωπαϊκής Ενωσης σε θέσεις δικαστικών υπαλλήλων της γραμματείας του Συμβουλίου Επικρατείας, των Πολιτικών και Ποινικών Δικαστηρίων και των Εισαγγελιών τους, της Γενικής Επιτροπείας της Επικρατείας στα διοικητικά δικαστήρια, των Τακτικών Διοικητικών Δικαστηρίων, του Ελεγκτικού Συνεδρίου, καθώς και του Γενικού Επιτρόπου της Επικρατείας στο Ελεγκτικό Συνέδριο. Έχοντας υπόψη: 1.Τις διατάξεις της παρ. 2 του άρθρου 1 του Ν. 2431/1996 (ΦΕΚ 175 Α΄) "Διορισμός ή πρόσληψη πολιτών της Ευρωπαϊκής Ενωσης στη Δημόσια Διοίκηση". 2.Τις διατάξεις του Ν. 2812/2000 (ΦΕΚ 67 Α΄) "Κύρωση Κώδικα Δικαστικών Υπαλλήλων" και ιδίως τα άρθρα 2 παρ. 1 και 18 παρ. 1 του κυρωθέντος με το νόμο αυτό Κώδικα Δικαστικών Υπαλλήλων. 3.Τις διατάξεις του άρθρου 29 Α΄ του Ν. 1558/1985 (ΦΕΚ 137 Α΄), το οποίο προστέθηκε με το άρθρο 27 του Ν. 2081/1992 (ΦΕΚ 154 Α΄) και τροποποιήθηκε με το άρθρο 1 παρ. 2 περ. α του Ν. 2469/1997 (ΦΕΚ 38 Α΄)  4.Την αριθμ. ΔΙΔΚ/Φ.1/2/6139/23.3.2004 (ΦΕΚ 527τ.Β΄/ 24.3.2004) Κοινή Απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης περί ανάθεσης αρμοδιοτήτων στους Υφυπουργούς Εσωτερικών, Δημόσιας Διοίκησης και Αποκέντρωσης.  5.Το γεγονός ότι από το παρόν Προεδρικό Διάταγμα δεν προκαλείται δαπάνη εις βάρος του κρατικού Προϋπολογισμού. 6.Τη γνωμοδότηση του Συμβουλίου της Επικρατείας με αριθμ. 36/2004, με πρόταση των Υπουργών Εθνικής Οικονομίας και Οικονομικών και Δικαιοσύνης και του Υφυπουργού Εσωτερικών, Δημόσιας Διοίκησης και Αποκέντρωσης, αποφασίζουμε: Άρθρο 1 Διορισμός πολιτών κρατών –  μελών  της Ευρωπαϊκής Ενωσης 1.Επιτρέπεται, με την επιφύλαξη των οριζομένων στο άρθρο 2 του παρόντος, ο διορισμός πολιτών των κρατών - μελών της Ευρωπαϊκής Ενωσης στις θέσεις των κάτωθι κλάδων δικαστικών υπαλλήλων της γραμματείας του Συμβουλίου Επικρατείας, των Πολιτικών και Ποινικών Δικαστηρίων και των Εισαγγελιών τους, της Γενικής Επιτροπείας της Επικρατείας στα διοικητικά δικαστήρια, των Τακτικών Διοικητικών Δικαστηρίων, του Ελεγκτικού Συνεδρίου, καθώς και του Γενικού Επιτρόπου της Επικρατείας στο Ελεγκτικό Συνέδριο, που προβλέπονται στο άρθρο 18 του κυρωθέντος με το Ν. 2812/2000 Κώδικα Δικαστικών Υπαλλήλων: Α. Κατηγορία ΠΕ α. Κλάδος ΠΕ Πληροφορικής με ειδικότητες :  -Επιστήμης των Υπολογιστών  -Μηχανικών Η/Υ (Αντί για τη σελ. 208,481) Σελ. 208,481(α) Τεύχος       Σελ.       Γραμματεία των Δικαστηρίων και Εισαγγελιών 6.Β.ε.114-115 β. Κλάδος ΠΕ Μηχανικών, με ειδικότητες:  -Πολιτικών Μηχανικών  -Ηλεκτρολόγων –Μηχανολόγων γ. Κλάδος ΠΕ Οικονομολόγων δ. Κλάδος ΠΕ Οικονομολόγων – Λογιστών ε. Κλάδος ΠΕ Μεταφραστών - Διερμηνέων  Β. Κατηγορία ΤΕ α. Κλάδος ΤΕ Πληροφορικής, με ειδικότητες :  -Πληροφορικής και  -Ηλεκτρονικών Υπολογιστικών Συστημάτων β. Κλάδος ΤΕ Ελεγκτών Τεχνολόγων γ. Κλάδος ΤΕ Βιβλιοθηκονόμων Γ . Κατηγορία ΔΕ α. Κλάδος ΔΕ Δακτυλογράφων - Χειριστών Ηλεκτρονικών Υπολογιστών β. Κλάδος ΔΕ Πληροφορικής γ. Κλάδος ΔΕ Μεταφραστών – Διερμηνέων δ. Κλάδος ΔΕ Ταξινόμων ε. Κλάδος ΔΕ Οδηγών Δ. Κατηγορία ΥΕ α. Κλάδος ΥΕ Επιμελητών Δικαστηρίων β. Κλάδος ΥΕ Φυλάκων γ. Κλάδος ΥΕ Καθαριστριών 2.Οι πολίτες των κρατών - μελών της Ευρωπαϊκής Ενωσης που διορίζονται στις ανωτέρω θέσεις εξαιρούνται από την πρόσβαση στις θέσεις των προϊσταμένων Γενικών Διευθύνσεων, Διευθύνσεων ή αντίστοιχου επιπέδου οργανικών μονάδων.  Επίσης εξαιρούνται από την πρόσβαση στις θέσεις προϊσταμένων τμημάτων, αυτοτελών γραφείων ή αντίστοιχου επιπέδου οργανικών μονάδων. Άρθρο 2 Δεν επιτρέπεται, ο διορισμός πολιτών των κρατών - μελών της Ευρωπαϊκής Ενωσης που δεν έχουν την ελληνική ιθαγένεια στις θέσεις του κλάδου Γραμματέων της γραμματείας του Συμβουλίου Επικρατείας των Πολιτικών και Ποινικών Δικαστηρίων και των Εισαγγελιών τους, της Γενικής Επιτροπείας της Επικρατείας στα διοικητικά δικαστήρια, των Τακτικών Διοικητικών Δικαστηρίων, του Ελεγκτικού Συνεδρίου, καθώς και του Γενικού Επιτρόπου της Επικρατείας στο Ελεγκτικό Συνέδριο. Οι θέσεις των δικαστικών υπαλλήλων όλων των κατηγοριών του κλάδου Γραμματέων (Κλάδος ΠΕ Γραμματέων, Κλάδος ΤΕ Γραμματέων, Κλάδος ΔΕ Γραμματέων) επιφυλάσσονται μόνο σε Ελληνες πολίτες. Σελ. 208,482(α) Τεύχος       Σελ.       Άρθρο 3 Η ισχύς του παρόντος Προεδρικού Διατάγματος αρχίζει από τη δημοσίευσή του στην Εφημερίδα της Κυβερνήσεως.

[Source: greek_legal_code_raptarchis | Tokens: 3968]